Sunde balloner - her er de gode valg og tips
BlogHjem » Sunde balloner – her…
Sunde balloner
I dette indlæg deler jeg, hvordan du ved at vælge sunde balloner og følge nogle enkle tips kan begrænse dit barns udsættelse for skadelige stoffer fra balloner.
Og øv altså, der er en lille fejl i min bog BABY.
Jeg har skrevet, at Eco-balloons er “uden nitrosaminer og ftalater”.
Der skulle stå, at de er “uden PVC og ftalater”.
Tak til årvågne Mie fra Naturebaby.dk for at opdage det!
Måske er det et plaster på såret, at der er fejl i sådan cirka alle førsteudgaver af alle bøger. Men alligevel. Det generer min perfektionisme voldsomt.
Og hvad er det så med de nitrosaminer? – og faktisk også nitroserbare stoffer, som det så mundret hedder.
Jo, de er eller kan være kræftfremkaldende.
I Danmark har vi ingen regler for afgivelse af nitrosaminer og nitroserbare stoffer fra balloner.
På andre områder er vi pionerer inden for klam kemi i legetøj og babyudstyr.
Til gengæld har Tyskland og Holland grænseværdier for afgivelse fra balloner af nitrosaminer på 0,2 mg/kg og 2 mg/kg for nitroserbare stoffer.
I hele EU er der derimod trods alt grænseværdier for afgivelse disse stoffer i flaskesutter og sutter. Der må maksimalt frigives 10 µg pr. kg gummi for nitrosaminer og 100 µg pr. kg gummi for nitroserbare stoffer.
En undersøgelse fra Miljøstyrelsen fra 2007 refererer:
“En tysk undersøgelse har vist, at for 81 % af de i 2001 undersøgte balloner var frigivelse af nitrosaminer og nitroserbare stoffer (nitrosamin precursors) til kunstigt spyt (…) højere end de grænseværdier der gælder for sutter og nipler til sutteflasker.”
Det vil sige, at de fleste balloner indeholder meget mere af stofferne, end det er tilladt i sutter og flaskesutter.
Nu kan man selvfølgelig med god ret påpege, at et barn sutter en del mere på sin sut og sutteflaske end på en ballon.
Men alligevel. Better safe than sorry.
Tips til sunde balloner
lad ikke dit barn sutte på balloner
begræns brug af balloner til små børn
brug gerne en pumpe til at puste ballonerne op
hold opsyn med børn, der leger med balloner
vælg disse balloner fra Naturebaby, eller vælg balloner, som må sælges i Tyskland eller Holland (eller køb dem dér)
Ultimativt: Drop ballonerne helt!
Disse råd svarer nogenlunde til dem fra Forbrugerkemi.dk, som skriver lidt om balloner her.
Det bedste vælg af sunde balloner på det danske marked er Green & Fair Sunde Balloner fra naturebaby.dk.
De er fremstillet af fairtrade FSC-certificeret naturgummi, dvs. fra bæredygtigt landbrug.
Det er tilsyneladende nødvendigt med nitrosaminer og nitroserbare stoffer i balloner – desværre. Citat fra Miljøstyrelsens rapport:
“(…)industrien er klar over betænkelighederne ved nitrosaminer i balloner, men at der i øjeblikket ikke er nogen tilgængelig teknologi, som kan eliminere nitrosaminer fuldstændigt på tidspunktet for salg. Det fremføres, at såfremt der kommer et totalt forbud mod nitrosaminer i balloner, vil det mærkbart ramme ballonindustrien i Europa og i værste tilfælde nedlægge den.”
Del gerne dette blogindlæg med andre, som kunne finde på at købe balloner.
Hvordan er det med balloner hjemme hos jer?
Aller sidste chance for gratis madkasse-ebog!
I dag suspenderer jeg undtagelsesvis fredagsbrevkassen, fordi jeg vil være helt sikker på, at du…
11. aug 2011 kl. 9:32
Jeg må være ærlig og sige, at jeg ikke havde overvejet, at der kunne være et problem med balloner. Men ok. Selvfølgelig er der (også) det. Æv.
11. aug 2011 kl. 21:25
@ Nanna, ja, det er møgærgeligt og ret besværligt, at man ikke kan være tryg ved bare at købe produkter til børn og så kunne tage som en selvfølge, at de er uden problemkemi.